《戏题睡庵壁》
宋代·郭印

自我观世间，色色厌逐迫。
个中无尺地，漫不见阡陌。
中有南柯无，未怕东方白。
闭眼一榻多，开眼六合窄。
弥明息如雷，非我门下客。
觉寐两不知，偃仰有真宅。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。